Стварэнне біятэхналагічнага парка прадугледжана пастановай Савета міністраў, прынятай яшчэ летам 2011 года. Згодна з дакументам, "БелБіяград" планавалася стварыць да 1 студзеня 2013 года, аднак фарміраванне парка заняло больш часу. У кастрычніку 2013-га ўрад ухваліў прапанову НАН, якая вырашыла ўзяць на сябе далейшую працу па стварэнні "БелБіяграда". У канцы 2016 года біятэхналагічны парк зарэгістравалі як структурную адзінку Акадэміі навук.